Определение на Съда (девети състав) от 27 ноември 2012 г. (преюдициално запитване от Inalta Curte de Casaţie şi Justiţie - Румъния) - SC "AUGUSTUS" Iaşi SRL/Agenţia de Plăţi pentru Dezvoltare Rurală şi Pescuit
(Дело C-627/11)
(Преюдициално запитване - Явна недопустимост)
Език на производството: румънски
Запитваща юрисдикция
Inalta Curte de Casaţie şi Justiţie (Върховен касационен съд)
Страни в главното производство
Жалбоподател: SC "AUGUSTUS" Iaşi SRL
Ответник: Agenţia de Plăţi pentru Dezvoltare Rurală şi Pescuit (Разплащателна агенция за селското развитие и риболова)
Предмет
Преюдициално запитване - Inalta Curte de Casaţie şi Justiţie - Тълкуване на Регламент № 1268/1999 на Съвета от 21 юни 1999 година за подкрепата на Общността за предприсъединителните мерки за земеделие и развитие на селските райони в страните кандидати от Централна и Източна Европа в предприсъединителния период (ОВ L 161, стр. 87), както и на Регламент № 1260/1999 на Съвета от 21 юни 1999 година относно определянето на общи разпоредби за структурните фондове (ОВ L 161, стр. 1) - Прекратяване и възстановяване на общностното финансиране, предоставено по Програма САПАРД, при установяване на нередност - Допустимост на направените разходи - Случай на непреодолима сила - Обосновка - Понятия за "стопанска ефективност" и за "възможностите за печалба"
Диспозитив
Преюдициалното запитване, отправено от Înalta Curte de Casaţie şi Justiţie - Secţia de contencios administrativ şi fiscal (Румъния) с акт от 3 ноември 2011 г., е явно недопустимо.
____________
1 - ОВ C 65, 3.3.3012 г.